***N1 kategooria raamauto pealisehitus jalgrataste transpordiks.***

Antud pealisehitus peab võimaldama transportida samaaegselt 14 elektri-jalgratast (ühe kaal 35kg).

Kuna jalgrattaid paigutatakse koormasse ja sealt maha päevas palju kordi, peab see toimuma kiiresti ning minimaalse inimjõu kuluga. Rattad ei tohi saada kahjustada löökide või hõõrdumise läbi.

Kasutusperiood : Aastaringselt

1. ***Peale- ja mahalaadimise tehniline lahendus*** .

Valmistatakse piisava jäikusega sõrestikraamid auto mõlemale küljele. Raamidel on vajalikud toed ja tõkised rataste esmaseks fikseerimiseks. Kummalegi raamile saab paigutada 7jalgratast. Protsessi algus ehk rataste pealelaadimine algab raamile, mis on auto kõrval horisontaal asendis või maksimaalselt 35 kraadi nurga all. Järgnevalt tõstetakse raamid koos jalgratastega veokile. Tõstes jalgrattad liiguvad samaaegselt vertikaalasendisse tänu erineva pikkusega juht-hoobadele. Ratta kõrgus käepidemest maani on 121cm. Tuleb arvestada, et ehituse laius ei ületaks laiust 245cm koos ratastega. Parem ja vasak pool liiguvad iseseisvalt.

*BEWEGENBEWEGEN*

*BEWEGEN*

*BEWEGEN*

Transpordi asendis fikseeritakse ühe poole jalgrattad tsentraalse fiksaatormehhanismiga või iga ratas eraldi, kuid arvestusega, et see peab toimima kiiresti.

**2. *Ajamid.***

Kinemaatika liigutamiseks kasutatakse hüdroajamit. Selleks tuleb autole paigaldada 12 V toitega hüdrojaam. Hüdrojaamaga samas korpuses asub 4-sektsiooniline hüdrojagaja. Ohutuse tõttu (et operaator saaks viibida toimingu vahetus läheduses) toimub erinevate operatsioonide sooritamine raadio teel juhitava juhtpuldi vahendusel.

Sellest johtuvalt on ka hüdrojagaja elektrilise juhtimisega. Kõik hüdrosilindrid on

varustatud turvaklappidega.

***3. Alarmvalgustus.***

Auto on varustatud vilkurplafooniga. Samuti on paigaldatud ette kaks, taha kaks

ning külgedele kaks stroboskoop-vilkurit. Kõik vilkurid on LED valgusallikatega

ning vastavad ECE R65 direktiivile.

***4. Muu teave.***

Nõuetekohane välisvalgustus ( LED ) .

Külgmised allasõidutõkked

Porikaitsmed löögikindlast plastist, porilappidega.

Valmis furgoon omab tüübikinnitust, vastab Majandus ja

Kommunikatsiooniministri 03.06.2011 aasta määruse nr. 37 lisale nr.6.